
Értékpozíciók és retorizáltság Nagy László költészetében

Rezümé
A dolgozat az értékpozíciókat, magatartásformákat és retorizáltságot vizsgálja Nagy László költészetében. Az elemzés az 1965-ös Himnusz minden időben című gyűjteményes kötetre és az azt követő kötetekre koncentrál.
A dolgozat célja, hogy Nagy László költészete a fent említett szempontok alapján új fényt kapjon, amely kiemeli lényeges helyét a magyar irodalomban. A dolgozat bemutatja azokat a véleményeket, reakciókat, amelyek a költő életművét jellemzik, részletezik. A dolgozat célja egy összefoglaló értekezés Nagy László költői magatartásformájáról, ezért tartalmaz összehasonlítást Ady Endre, Juhász Ferenc és a kortárs költészet képviselőjével, Kemény Istvánnal, vagyis mint az előd, pályatárs és a mai közéleti líra képviselőjével.
Elsősorban a költő mai megítélésre koncentrál, ezért a kiválasztott verseken keresztül részletezi költészetének fontosabb vonásait, ezen belül az értékpozíciókat és a retorizáltságot. Első az értékpozíciók vizsgálata Nagy László költészetében, főként azokat az erkölcsi értékek, amelyek egyedülállóvá teszik Nagy László életművének képviseleti jellegét. A második szempont a retorizáltság, amely a stilisztika és a retorika felől vizsgálja a választott verseket.
Nagy Lászlóra is több tényező hatott, munkásságát lehetetlen egy szemszögből vizsgálni, ezért is szükséges újragondolni költészetét több mint fél évszázad után. A teoretikus bevezetőt egy gyakorlatibb második rész követi, amely a választott versek elemzésére koncentrál, pontosabban a morális értékek milyen hatást válthatnak ki az olvasóból, illetve milyen retorikai eszközökkel éri ezt el.



